La migrantoj estas ekskluditaj el la planoj pri vakcinado kontraŭ la Kovim-19
#000001
La epidemio eĉ pli igas la migrantojn vundeblaj.
#000002
Okaze de la Internacia tago de la migrantoj, la "Monda Organizaĵo pri Sano" (MOS) kaj la "Internacia Organizo por la Migradoj" (IOM) denuncas iliajn ekskludojn el la vakcinaj planoj en multaj landoj.
#000003
Aliro al vakcinado estas blokita en 45 landoj
#000004
« Laŭ nia analizo pri 180 landoj, en almenaŭ 45 landoj la migrantoj en neregula situacio ne povas akiri la e-Kovimatestilon, kaj en 46 la akireblo ne klaras », eksplikas Jacqueline Weekers, direktorino de la fako pri sano ĉe la IOM.
#000005
« La justa akiro al la sanservoj plu estas nesufiĉa ; stigmatizado kaj diskriminacio kontraŭ la migrantoj plivastiĝas – kiel montris raportaĵoj post la malkovro de la varianto Omicron », ŝi aldonas.
#000006
Pro la nombro de migrantoj en la mondo sen vakcinado, la epidemio daŭros. Tion asertas Santino Severoni, la direktoro de la programo « Migrado kaj Sano ĉe la MOS », kiu faris taksadon.
#000007
« Hodiaŭ, unu persono el tridek estas migranto, unu persono el naŭdek kvin estas trudita delokito », li eksplikas. « Alidirite, ni maltrankviliĝas, ĉar ni taksis ĝis miliardo la nombron de personoj, kiuj ne havas aliron al sansistemo : migrantoj, rifuĝintoj, neregulaj migrantoj kaj internaj delokitoj ».
#000008
Ambaŭ organizaĵoj alvokas la landojn, ke ili forlasu la barilojn administraciajn, loĝistikajn, geografiajn, kulturajn, lingvajn kaj financajn, kiuj ekskludas la migrantojn el la vakcinado.
#000009
En Brazilo, la mastrumado de la Kovim-19 estas kore de la raporto de enket-komisiono malkaŝita merkredon 20an de oktobro. Ĝi kulpigas la prezidenton Jair Bolsonaro pro lia politiko juĝita nerespondeca dum la sanitara krizo.
#000014
Nerespondeca sanitara politiko, kriminalaj mankoj, suspektoj de koruptado... en Brazilo, la kulpeco de la prezidento Jair Bolsonaro estas kore de la parlamenta enketo koncerne la mastrumadon de la Kovim-19. Kun 60 000 mortoj, temas pri la plej funebrigita lando en la mondo post Usono. Efektive, la brazila prezidento ĉiam neis la gravecon de la pandemio.
#000015
« La pandemio vere finiĝas, tion montras la nombroj. Efektive, ni havas nun etan kreskiĝon, kion ili nomas reapereto. Tio povas okazi, tamen impeto al vakcino ne estas pravigita », asertis Jair Bolsonaro en decembro 2020.
#000016
Li estas akuzata pri 11 krimoj, inter kiuj krimo kontraŭ publika sano, genocido de indiĝenoj (poste nuligita ndt), ĉarlatanismo kaj krimo kontraŭ la Homaro. La parlamenta enket-komisiono ankaŭ riproĉas lin, ke li subtenis la hospitalan grupon Prevent Senior, suspektata pri enkonduko de eksperimentoj malkaŝe de la pacientoj per kuracado je hidroksiklorokino, kaj ke ĝi minimumigis la nombron de mortoj ligitaj al la Kovim-19.
#000017
Kvankam la komisiono ne havas juran potencon, la Internacia punkortumo siaflanke havus la rimedon persekuti Jair Bolsonaro pro krimo kontraŭ la Homaro.
#000018
Amazonio: «Ni bezonas helpon !»: la sincera krio de la indiĝenoj fronte al la kronvirusa krizo
#000019
Libertarianismo : pri la maltrankviliga politika influado de la usonaj kontraŭvakcinuloj
#000020
Defendante la individuajn liberecojn, la kontraŭvakcina movado ŝanĝis sian karakteron kaj logas la usonan dekstrularon. La magazino Newsweek maltrankviliĝas pro la konsekvencoj por la publika sano de la aranĝoj deciditaj tiujn lastajn monatojn fare de pluraj konservativaj Ŝtatoj .
#000021
Kien iros la movado kontraŭ la vakcino en Usono ? La 15an de oktobro, Newsweek afiŝas desegnaĵon frontpaĝe, kiu reprezentas bruligitan mapon pri vakcinado. Evidentas, ke la movado ricevas sukceson : nun preskaŭ 22% el la Usonanoj sin deklaras « kontraŭvakcinuloj », laŭ studaĵo kondukita de pluraj usonaj universitatoj, kaj citita de la semajna magazino.
#000022
Kvankam la movado estis longtempe la afero de membroj de religiaj sektoj kaj de « kelkaj maldekstraj aktivuloj, kiuj serĉas eksplikon pri la kreskanta nombro de kazoj de aŭtismo », plej alarma estas, ke ĝi fariĝis libertarianisma fenomeno, kiu vastigas sian politikan influadon, « ĉefe ĉe la dekstrularo », analizas Newsweek.
#000023
Dum la lasta 9a de septembro, la usona prezidento Joe Biden anoncis serion de vakcinaj devigoj kontraŭ la Kovim-19 koncerne preskaŭ 100 milionojn da Usonanoj – inter kiuj la sanprofesiuloj dungitaj en federalaj establaĵoj kaj en la entreprenoj je pli ol 100 salajruloj -, stariĝis en kelkaj konservativaj Ŝtatoj, opoziciaj iniciativoj, kiuj denuncis « ofendon al la individua libereco », .
#000024
Ĉu reintensiĝo de la mumpso kaj variolo ?
#000025
La 11an de oktobro, Teksaso tiel malpermesis la vakcinajn devigojn en la entreprenoj. En Minesoto, la konservativa grupo "Action 4 Liberty" admonis respublikan kandidaton ĉe posteno de guberniestro, kiu rifuzis subskribi ĝian alvokon pri rifuzo de la vakcinaj devigoj.
#000026
Eĉ pli maltrankvila, lastan someron la sanservoj de Teneso ordonis ĉesigi « agojn pri anticipaj atentigoj koncerne la kutimajn vakcinojn », raportas la magazino.
#000027
En Usono, la devigoj pri vakcinado, kiuj okazas precipe kiam la gepatroj deziras enskribiĝi siajn gefilojn en varbejojn aŭ lernejojn, estis ĝis antaŭnelonge « relative malmulte kontestitaj » memorigas tamen Newsweek.
#000028
La 50 usonaj Ŝtatoj adoptis tiajn devigojn, eĉ se 44 el ili permesas nesubmetiĝon pro religiaj kialoj aŭ « personaj konvinkoj ».
#000029
La semajna magazino ankaŭ diskonigas la zorgojn de pluraj medicinaj spertuloj, kiuj timas, ke tiuj iniciativoj deciditaj de kelkaj konservativaj Ŝtatoj povus « ne nur paralizi la klopodojn faritajn por elradiki la Kovim-19 », sed ankaŭ estigi « reintensiĝon de malsanoj delonge venkitaj, kiel mumpso, kokluŝo kaj variolo ».
#000030
La germana ekstremdekstro estas plivigligitaj de la manifestacioj kontraŭ la sanitaraj striktigoj
#000031
En raporto nomata « duobla dozo de neegaleco : la farmaciaj societoj kaj la krizo de vakcinoj kontraŭ la Kovim-19 », la NRO asertas, ke plejparte inter ili ne prioritatigas la plej malriĉajn landojn.
#000033
Tiu publikigaĵo intervenas, dum monda pintkunveno pri la vakcinoj estas antaŭvidita venontan merkredon. La usona prezidento Joe Biden promesis anoncon pri pliaj engaĝiĝoj por la vakcinoj de la malplej evoluigaj landoj.
#000034
« Vakcini la tutan mondon estas la sola vojo por eliri el la krizo. Ni devus saluti kiel heroojn tiujn entreprenojn, kiuj kreis tiujn vakcinojn tiel rapide », deklaris la ĝenerala sekretariino de Amnestio, Agnès Callamard. « Anstataŭ tio, por ilia honto kaj nia kolektiva ĉagreno, la intenca blokado de la transdonado de scioj fare de la farmacia industrio kaj ĝiaj klopodoj favore al la riĉaj landoj kaŭzis tute prognozeblan kaj tute detruigan mankon de vakcinoj por multaj aliaj ».
#000035
La NRO analizis la politikon de AstraZeneca, Pfizer, BioNTech, Moderna, Johnson & Johnson kaj Novavax - kies vakcino ne ankoraŭ estis aprobita – koncerne la homajn rajtojn, la prezojn, la intelektan proprieton, la dividon de scioj kaj teknologio, atribuon de dozoj kaj travideblecon. Ĝi konkludis, ke « je diversaj gradoj, la ses disvolvintoj de la vakcinoj ne respektis siajn respondecojn koncerne homajn rajtojn ».
#000036
0,3 % el ĉiuj dozoj estis atribuitaj al malriĉaj landoj
#000037
El 5,76 miliardoj da dozoj injektitaj, nur 0,3 % okazis en la landoj je « malfortaj » enspezoj, 79% estis atribuitaj al landoj je « averaĝaj-superaj » kaj « altaj » enspezoj, substrekas la NRO.
#000038
Pfizer, BioNTech kaj Moderna eltiros profitojn, kiuj atingos sumon de 130 miliardoj da dolaroj antaŭ la fino de la jaro 2022, laŭ Amnestio, laŭ kiu, « la profitoj neniam devus superi la vivojn ».
#000039
La NRO alvokas entreprenojn kaj registarojn « ŝanĝi sian politikon » por liveri du miliardojn da vakcinoj al la landoj je malaltaj kaj averaĝaj enspezoj.
#000040
Monda Ekonomia Forumo: la sud-afrika prezidento forte kritikas la riĉajn landojn, kiuj akaparas la vakcinojn kontraŭ la Covid-19
#000041
Blaise Droz estas ĵurnalisto ĉe la « Journal du Jura ». Li interparolis kun du prizorgantoj de la liberecana kooperativo «Espace Noir» (« Nigra lokalo »), fondita en St-Imier (Svislando) en 1986, inter kiuj la simbola reprezentanto Michel Némitz, 62-jara. Jen la konstato de la ĵurnalisto : « Ilia celo estas senhierarkia socio. Tio tute ne ekskludas ekzistadon de socia organizo, kiu kuraĝigas la respondecon de ĉiu ».
#000043
En St-Imier (Svislando), anarkiista lulilo de post 1872, la prizorganto de la kooperativo Nigra lokalo ne obeas la politikulojn, sed aŭskultas la sciencistojn.
#000044
Kion faras anarkiisto fronte al la pandemio ?
#000045
Ĉu li emas surstratiĝi por kontraŭi la surhavon de masko aŭ la vakcinan pasporton ?
#000046
« Mi ricevis vakcinon de antaŭ pluraj semajnoj », anoncas Michel Némitz.
#000047
Ĉu pro obeemo aŭ pro konvinko ?
#000048
« Tion mi faris senhezite, ne ĉar la politikistoj petas tion de mi, sed ĉar rekomendas al mi ja sciencistoj », mencias la anarkiisto, aldonante pri la franca prezidento Emmanuel Macron, ke « metodoj tro aŭtoritataj estas kontraŭ-efikaj ».
#000049
« Mi fidas la konsilojn de la scienca komunumo », daŭrigas Michel Némitz promesante, ke li neniam parolas en trinkejo ĉirkaŭ tablo kvazaŭ li estus epidemiologiisto...
#000050
Ne ribelo ? « La anarkiistaj medioj montras komprenemon kaj volemon, kiam grava socia problemo okazas », asertas Michel Némitz.
#000051
Kvankam li opinias « kompreninda », ke oni respektu la personajn interesojn de ĉiu, evitante kiel eble la truddevigojn, la anarkiisto de St-Imier opinias « necese » respekti « la regulojn, kiuj estas justaj, cele al protektado de la tuta komunumo ».
#000052
Nocio de « egoo »
#000053
Ankaŭ vakcinita, lia amiko Axl Van der Beken, 26-jara, ne diras ion alian : « La libereco ne povas manifestiĝi sen respondeco », li diras. Laŭ li, tiuj, kiuj manifestacias kontraŭ la sanitaraj aranĝoj nur defendas nocion de « egoo », kaj ne havas universalan mondkoncepton.
#000054
« Se ni akceptas evidentajn truddevigojn fronte al tiu pandemio, tio ne estas pro timo por ni mem, sed pro la volo akiri rimedojn, kiuj ebligos eliri tiun situacion kiel eble plej rapide, kun plej malmulte da homaj damaĝoj », opinias Axl Van der Beken.
#000055
Tiuj paroloj de anarkiistoj okazas en la urbo, kie Miĥail Bakounin fondis en 1872 la kontraŭ-aŭtoritatan Internacion, kiu estas la fondinta evento de anarkiismo, kaj kie la rusa teoriulo, kiu kontraŭis la germanan socialiston kaj komuniston Karl Marx, havas straton je sia nomo de post 2017.
#000056
Gvadelupo : la selekto de la pacientoj trafitaj de la Kovim-19 por akcepto en intensflego okazas nun ekde 50-jaraĝa
#000057
Usono : radio-parolisto, kiu kontraŭis vakcinon, estas trafita de la Kovim-19, kaj ŝanĝas sian opinion
#000058
Ĝis nun, malpli ol 2% el la afrika loĝantaro estas plene vakcinitaj, laŭ la Monda Organizaĵo pri Sano (MOS).
#000059
NROj denuncas la eksportadon de vakcinoj kontraŭ la Kovim-19 de Sud-Afriko al la « riĉaj » Eŭropo kaj Usono, dum malpli ol 2% el la 1,3 miliardo da Afrikanoj estas ĝis nun vakcinitaj.
#000060
Dozoj de la usona entrepreno estas kunmetitaj kaj enskatoligitaj en Sud-Afriko fare de la farmacia giganto Aspen en Gqeberha (eksa Port Elizabeth), sude de la lando. « Milionoj da dozoj » da vakcinoj kontraŭ la Kovim estas produktitaj en tiu unua uzino situanta en Afriko. Mardon 17an de aŭgusto, pluraj NROj raportis en komunikaĵo, ke de marto, tiu produktado estas eksportitaj al Eŭropo kaj Usono.
#000062
« La estroj de la farmaciaj entreprenoj kaptas la okazon por enkasigi monon, ignorante la mortintojn en Afriko », asertas Mohga Kamal-Yanni de la People's Vaccine Alliance citita en la komunikaĵo. La prioritato estas sisteme donita « al la Eŭropanoj kaj Nord-amerikanoj malprofite al la Afrikanoj », emfazas la doktoro Matthew Kavanagh, kiu laboras en la Instituto pri sanrajto ĉe la Usona Universitato de Georgetown.
#000063
Sud-Afriko estis la ĉefrolulo en la lukto por provizora ĉesigo de la Intelekta propraĵo de la vakcinoj kontraŭ la Kovim, kaj surloka produktado de vakcinoj je kiel eble malplej alta kosto.
#000064
Ĝia prezidento Cyril Ramaphosa plurfoje denuncis publike la neegalecon en la aliro al la dozoj, precipe por la afrikaj landoj.
#000065
Substrekante « gravan etapon » en la historio de Afriko, Aspen anoncis fine de julio la liveron de la unuaj dozoj fabrikitaj surloke. La entrepreno antaŭe anoncis en komunikaĵo, ke vakcinoj estos ankaŭ liveritaj al EU « kaj al aliaj fremdaj merkatoj ».
#000066
Ĝis nun, malpli ol 2% el la afrika loĝantaro estas plene vakcinitaj, laŭ la Monda Organizaĵo pri Sano (MOS). Afriko enkalkulas pli ol 7,3 milionojn da kazoj kaj 185 000 mortintojn.
#000067
Antiloj estas trafitaj de senprecedenca epidemia ondo de Kovim-19 en Francio. La sanservoj estas tiel superŝutitaj, ke la selekto de pacientoj estas nun realaĵo, kun kriza aĝo, kiu estis malaltigita al 50-jaraĝa.
#000068
Kun incidenco de preskaŭ 2 000 kazoj por 100 000 loĝantoj, la kvara ondo de epidemio Kovim-19, imputata al la tre kontaĝa varianto Delta, atingas kulminon en Antiloj. La konsekvenco estas, ke la sanservoj kaj la malsanulejoj estas saturitaj, superŝutitaj.
#000069
La situacio estas tiel kriza, ke la selekto de la pacientoj ĉe la eniro, kaj ĉefe ĉe akcepto en intensflega fako fariĝis realaĵo. De post lundo, tiu selekto okazas ekde 50-jaraĝa, raportas pluraj sanprofesiuloj senditaj el la metropola teritorio kiel helpantoj. Konfirmas tion hospitala informfonto.
#000070
« La homoj mortas en la koridoroj »
#000071
Tio estas la kazo de tiuj du flegistinoj de la hospitalo de Dunkirko, kiuj alvenis Gvadelupen pasintsemajne. Ili atestas pri la ekstrema malfacileco de sia laboro en la malsanulejo de Pointe-à-Pitre kaj pri la efektivigo de la selekto : « La masanuloj aĝaj pli ol 50 jaroj kaj tiuj pli junaj, kiuj suferas pri almenaŭ unu kunmalsano ne plus estas intubitaj... La homa morteco estos grandega malgraŭ ĉiuj bonaj intencoj. Tagon post tago ni konscias, ke la situacio estas katastrofa ! La homoj mortas en la koridoro pro manko de loko ».
#000072
Tri tagojn antaŭen, tiu fatala sojlo estis la aĝo de 60-jara. Tiu aĝo jam ŝajnis malmulte alta por efektivigi tian selekton. Neniam la metropolo spertis tian situacion eĉ dum la kulmino de la pandemio.
#000073
Alia atesto, tiu de flegistino de Béthunes, ankaŭ sendita surloken kaj kolektita de ĵurnalistoj de l’Écho de la Lys, raportas same : « Hodiaŭ, se vi estas malpli ol 50-jara, vi povas esti rifuzita en intensflego. Plian fojon, ni malprogresas. Se vi estas pli ol 50-jara, vi bedaŭrinde ne ricevas la flegadon, kion vi povus atendi ». Kaj ankaŭ ŝi denuncas « katastrofan situacion ».
#000074
Memorige, la vakcina protektado en Antiloj estas trioble malsupera ol tiu de la metropola teritorio.
#000075
En video-mesaĝo dediĉita al la loĝantoj de Latin-Ameriko, Francisko instigis ricevi vakcinon kontraŭ la kronviruso : simpla gesto sed profunda por pli bona estonteco. La episkopoj de la sudo kaj nordo de la kontinento subtenas la Papon : ni respondecu pri la komuna havaĵo, ĉar ni estas tutmonda familio.
#000076
Vakciniĝi estas simpla maniero promocii la komunan havaĵon, kaj interflegi nin reciproke, aparte por la plej vundeblaj.
#000077
Japanio : eksplodo de kazoj de Kovim-19, la Olimpikoj sub urĝa stato
#000078
Tokio ne vere interesiĝas pri la Olimpikoj. Tiujn lastajn tagojn, Japanio spertis maltrankvilegan nombron de infektado per la Kovim-19. Nur vendrede, pli ol 3 300 personoj estis testitaj pozitive en la ĉefurbo, 10 000 landnivele tagon antaŭe. Tiuj niveloj neniam estis antaŭe atingitaj. La urĝa stato estas plidaŭrigita kaj plivastigita al la granda ĉirkaŭaĵo de la gastiganta urbo.
#000079
« La homoj volas ĉesigon de tiuj Olimpikoj, ĉar ĉiuj ĉi urĝaj statoj ŝajnas plenaj je maltaŭgeco kaj maljusteco. Ili fundamente kontraŭas la akcepton de la Olimpikoj. Ŝajnas al ili, ke tio okazas malprofite al la popolo », eksplikas Ĉing Li Tor surloka ĵurnalisto, kiu raportas pri la Olimpikoj.
#000080
Siaflanke, la Internacia Olimpika Komitato (IOK) sin defendas, ke ĝi kontribuis al plivastiĝo de la viruso. Laŭ la organizantoj, la sanitara protektado ĉirkaŭ la ludoj estas efika. Malgraŭ ĉio, kelkaj japanaj fervoruloj, forpuŝitaj ekster la stadionoj, plu entuziasmiĝas.
#000081
« Kvankam ni spertas urĝan staton, esti la gastiga urbo de la Olimpikoj estas evento, kiu okazas nur unu fojon en la vivo, do ni volas travivi tion », atestas viro.
#000082
Tiu evento finfine estos multekosta por la japanoj. Tokio 2020 estas ekde nun la plej multekostaj Olimpikoj el la historio : 15,5 miliardoj da dolaroj. Koncerne la atenditan enspezon, ĝi estos ege malpli alte ol antaŭvidite, pro la konsekvencoj de la foresto de publiko.
#000083
Dum la afrika kontinento frontas viglegan ondon de Kovim-19 (covid-19), uganda ministro, Chris Baryomunsi, denuncas en la ĵurnalo The Guardian la mankon de solidareco de Okcidento.
#000084
Kontraŭ la tutmondaj pandemioj, la okcidentaj rimedoj estas rezervitaj al la okcidentuloj. En januaro, Cyril Ramaphosa, sud-afrika prezidento de la Afrika Unio (AU) stariĝis kontraŭ la « vakcina naciismo » de la riĉaj landoj. Kelkajn monatojn poste, dimanĉon 11an de julio, la uganda ministro pri Telekomunikado, la epidemiologiisto Chris Baryomunsi siavice kritikis la okcidentan egoismon en la brita ĵurnalo The Guardian :
#000085
« Ni havas la monon, sed ne povas akiri vakcinojn, tutsimple. Ni ne povas kalkuli je la okcidenta mondo, kiu koncentriĝas al sia propra loĝantaro ».
#000086
La problemo estas, ke Afriko, kiu estis relative domaĝita de la unuaj ondoj de Kovim-19, draste mankas nun pri artefaritaj ventoliloj, litoj, kaj ĉefe vakcinoj. La ĉeesto de la kontaĝa varianto Delta sur sia teritorio estigis gravan ondon de infektadoj kaj mortoj.
#000087
Ekzistas « reapero de la viruso en 16 afrikaj landoj » (interalie en Demokrata Respubliko Kongo, Ugando, Sud-Afriko), kaj almenaŭ « 251 000 novaj kazoj estis censitaj en daŭro de semajno », alarmas The Guardian. Sume, la pandemio ŝajne kaŭzis la morton de 151 000 personoj sur la kontinento, sed tiu nombro – same kiel tiu de la novaj infektadoj – estas tre subtaksita pro la statistikaj mankoj.
#000088
Koncerne la iniciativon Covax, la programo de la Monda Organizaĵo pri Sano (MOS), kiu celas disdividon de la vakcinaj dozoj, ĝi estas malsukceso : nur 26 milionoj da dozoj estis disdonitaj pere de tiu ilo (Sume 70 milionoj), por 1,3 miliardoj da loĝantoj. Fine, nur 1% el la Afrikanoj profitis unuan dozon.
#000089
Ĉu tia scenaro estis prognozebla ? En januaro, la Ŝtatestroj de Okcidenta Afriko, kunigita okaze de pintkunveno tamen engaĝiĝis lukti « kontraŭ la viruso de neegalecoj ».
#000090
Covid-19 : la fondaĵo Greta Thunberg pagos 100 000 eŭrojn por ke la malriĉaj landoj havu aliron al vakcinoj
#000091
«La internacia komunumo faru pli por solvi la tragedion, kiun reprezentas la vakcina malegaleco», opiniis la aktivulino por la klimato.
#000092
La fondaĵo Greta Thunberg pagos 100 000 eŭrojn al la sistemo de disdonado de vakcinoj kontraŭ la Covid-19 (Kovim-19 en la Esperanta lingvo) nomata Covax.
#000093
La sumo, kio estos pagita al la fondaĵo de la Monda Organizaĵo pri Sano (MOS) celos «aĉeti vakcinojn kontraŭ la Kovim-19, kadre de la monda strebo al justa aliro al la vakcinoj por la plej vundeblaj personoj», anoncis la instituto, lundon 19an de aprilo.
#000094
«La internacia komunumo faru pli por solvi la tragedion, kiun reprezentas la vakcina malegaleco», opiniis la junulino, dum gazetkunveno kun la ĝenerala direktoro Tedros Adhanom Ghebreyesus. «Ni havas disponeblajn rimedojn por alĝustigi la enorman malekvilibron, kiu tutmonde ekzistas hodiaŭ en la lukto kontraŭ la Kovim-19. Same kiel en la lukto kontraŭ la klimata ŝanĝiĝo, ni unue helpu la plej vundeblajn», substrekis Greta Thunberg.
#000095
Greta Thunberg ne deziras «vakcinan strikon»
#000096
La junulino fariĝis simbolo en la lukto kontraŭ la klimata ŝanĝiĝo, post kiam ŝi tutsola okazigis strikmovadon en la lernejoj por denunci tion, kion ŝi rigardas kiel neagadon de la Ŝtatoj. Ŝi tamen ne rekomendas al la junuloj fari la samon por devigi sian registaron disdividi la vakcinojn kun la plej malriĉaj. «Tio estus eraro peti individuajn agojn (...), kaj instigi ilin ne vakciniĝi sendus malbonan mesaĝon», substrekis la junulino.
#000097
Nun, la sistemo Covax malfacile funkcias, interalie ĉar Barato blokis la eksportojn de la vakcino "AstraZeneca" fabrikita sur sia teritorio, sed ankaŭ ĉar la riĉaj landoj preferas provizi sin rekte, prefere al uzado de la sistemo Covax.
#000098
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000099
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000101
Voir le profil de neniammilitointerni sur le portail Overblog
#000102